# **DUNAÚJVÁROSI PETŐFI SÁNDOR ÁLTALÁNOS ISKOLA**

OM-azonosító: 030032

*2400 Dunaújváros, Római krt. 2.*

Telefon/fax: 25/423-734 E-mail: petofiposta@gmail.com

Honlap címe: www.petofiiskola.hu



**Dunaújvárosi Petőfi Sándor Általános Iskola**

****

**MUNKATERV**

**2022/2023.**

Árvai Gyöngyi

intézményvezető

Képforrás: <https://www.oktatas.hu/kozneveles/pedagogiai_szakmai_szolgaltatasok/fenntarthatosagra_neveles/okoiskolak_Magyarorszagon/okoisk_logok>

**Tanév eleji helyzetértékelés**

**I. Személyi erőforrásaink**

**Munkacsoportunk tagjai:** Árvai Gyöngyi – intézményvezető, szaktanácsadó (iskolavezetés)

Hajdu Csepeli Ágnes – intézményvezető-helyettes, tanító (iskolavezetés)

Czimmer Éva - intézményvezető-helyettes, tanár (iskolavezetés)

Fábiánné Rajcsányi Magdolna – munkaközösségvezető, tanító (3-4. osztály munkaközössége

Meskálné Jónás Ildikó - munkaközösségvezető, tanító (1-2. osztály munkaközössége)

Számely Réka Szandra – gyógypedagógus, osztályfőnök (humán munkaközösség)

Sárosi Rózsa Enikő – biológus, testnevelő (természettudományi munkaközösség)

Bécs Krisztina – osztálytanító, testnevelő (3-4. osztály munkaközössége)

Juhász Veronika – diákönkormányzat vezető pedagógus

**Támogatóink:** Dávidné Vágó Ildikó védőnő, Pillár Balázs médiamunkatárs, Szülői Szervezet, Petőfis Tanítványainkért Alapítvány, Fenntartó, Nevelőtestület, Technikai munkatársak

**II. Pedagógiai folyamatok**

Az ÖKOISKOLA címet 2020. szeptember 1. napjától 2023. augusztus 31-ig nyerte el iskolánk. A 2022/2023. tanévben a három éves cím birtoklásának harmadik tanévébe lépünk. Az első félév végén önértékelést tervezünk, melynek tudatában nevelőtestületi döntést hozunk arról, hogy újra pályázzunk-e következő három tanévre az ökoiskolai címért.

1. **Már teljesítettük**:

* tanulóink testközelből is megismerkednek a környék flórájával, faunájával,
* tájvédelmi területek, védett növények, állatok felkutatása Dunaújváros környékén,
* a természetben lévő anyagok és ezek felhasználási módjainak ismertetése,
* az újrahasznosítható anyagok évenként (papír, műanyagkupak) kétszeri gyűjtése,
* az iskola kertjének, magaságyások gondozása,
* az iskola udvarán madárodúk, madáretetők kihelyezése, téli madáretetés,
* szelektív hulladékgyűjtők és pet palack prés telepítése,
* az iskola dekorálása, faliújság készítése,
* Föld napja – témanap,
* kiskukta szakkör, kisbakancsos szakkör,
* természettudományi vetélkedő.

1. **Még megvalósításra vár**:

* környezetünk megóvása, szépítése,
* a magyar fajok, különösen a védett fajok megismertetése,
* a pazarlás csökkentése,
* az energiával való takarékosság módszereinek megismertetése,
* a hulladék fajták csoportosításának megismertetése, kezelése,
* szelektív hulladékgyűjtők rendeltetésszerű használata,
* a jeles napok / világnapok tartalmának megértése,
* a pedagógusok ökopedagógiai ismereteinek bővítése,
* a család szerepének erősítése,
* az UNESCO fenntartható fejlődési és tanulási céljainak fokozatos megismerése és oktatása.

**III. A fenntarthatóságra nevelés szintjei, színterei:**

* Pedagógiai szint – az iskolai oktatás-nevelés folyamata,
* Szociális szint - a családi nevelés, társas kapcsolatok,
* Pedagógiai és szociális szint - nem formális és informális tanulási alkalmak,
* Technikai / Gazdasági szint – erőforrások, pályázatok, támogatók, együttműködések.

**Globális tanulási célok – Fenntartható fejlődési célok oktatása**

2015. szeptember 25-én az ENSZ Közgyűlésén elfogadták a 2030-as fenntartható fejlődési keretrendszert. Az  UNESCO mint az ENSZ oktatással foglalkozó része, felhatalmazást kapott, hogy koordinálja és vezesse a globális oktatási keretrendszert, mely feladata, hogy az emberiséget visszavezesse egy fenntartható útra. Középpontjában a 17 fenntartható fejlődési cél (FFC) áll. Az egyetemes, az átalakulást ösztönző és átfogó FFC-k az emberiség fejlődésének legnagyobb kihívásait írják le. Az FFC-k célja (ld. 1. box), hogy fenntartható, békés, virágzó és igazságos életet biztosítson mindenki számára a Földön most és a jövőben.

A  célok lefedik az emberiség túlélése szempontjából döntő jelentőségű globális kihívásokat. Kijelölik a környezetvédelmi határokat és a természeti erőforrások használatának kritikus határértékeit. Felismerik, hogy a szegénység felszámolásának kéz a kézben kell haladnia a gazdasági fejlődést célzó stratégiákkal. Egy sor olyan társadalmi szükségletet céloznak meg, mint oktatás, egészség, szociális védőrendszer és munkalehetőségek, miközben alapvetően a klímaváltozásra és a környezetvédelemre irányulnak. Az FFC-k a fenntarthatóság olyan rendszerszintű akadályait kívánják megszüntetni, mint az egyenlőtlenség, fenntarthatatlan fogyasztási minták, gyenge intézményi kapacitás és környezeti leromlás.



Forrás: <https://ofi.oh.gov.hu/sites/default/files/attachments/fenntarthato_fejlodesi_celok_oktatasa_unesco_2017.pdf>

**A globális keretrendszerhez kapcsolódó iskolai célkitűzéseink**

**Pedagógiai Programunk nevelési céljai**

1. Egészségnevelési céljaink:

A tanulókat ösztönözni kívánjuk arra, hogy tudást szerezzenek egy személyes és környezeti értelemben egyaránt ésszerű, a lehetőségeket felismerő és felhasználni tudó, egészséges életvitelhez. Ehhez arra van szükség, hogy az egészséggel összefüggő kérdések fontosságát értsék, az ezzel kapcsolatos beállítódások szilárdak legyenek, és konkrét tevékenységekben alapozódjanak meg. Az egészséges életmód, életszemlélet, magatartás szempontjából lényeges területeknek az iskola pedagógiai rendszerébe, összes tevékenységébe beépítjük. Ezek közé tartoznak az alábbiak:

* önmagunk és egészségi állapotunk ismerete,
* az értékek ismerete,
* az étkezés, a táplálkozás egészséget befolyásoló szerepe,
* a betegségek kialakulása és a gyógyulási folyamat,
* a személyes válsághelyzetek felismerése és kezelési stratégiák ismerete,
* az idővel való gazdálkodás szerepe,
* a rizikóvállalás és határai, felelősségvállalás,
* a szenvedélybetegségek elkerülése,
* a tanulási környezet alakítása, a tanulás technikái,
* a természethez való viszony, az egészséges környezet jelentősége.

2. Mindennapos testedzés programunk céljai:

Az egészségfejlesztő iskolai testmozgás program célja a gyermekek egészséges testi-lelki fejlődésének elősegítése a testmozgás eszközeivel, hiszen tapasztaljuk, hogy a modern kor és az azzal együtt járó technológiák az embert olyan életmódba kényszeríthetik, amely a mozgásszegény életmódhoz, a fizikai képességek hanyatlásához vezethet, áttételesen előidézve ezzel a szellemi teljesítmény romlását is. Az iskolai testnevelés és a sport keretei között az egészségnevelés, a szociális kompetenciák, a csapatmunka, valamint a társakkal történő kreatív együttműködés egyaránt fejleszthető.

3. Elsősegélynyújtás oktatási célunk:

Olyan ismeretek, képességek és magatartásforma megtanítása, amelynek birtokában a tanuló a későbbiekben képessé válik arra, hogy felismerje a veszélyes helyzeteket, megtanul segítséget kérni és nem hagyja magára a sérültet. Legfontosabb szerepe, hogy helyes alkalmazásával lehetővé válik az időveszteség minimálisra csökkentése, mely a maradandó egészségkárosodás nélküli túlélés alapvető feltétele. Ezért, már gyermekkorban fontos, hogy ezen ismeretek elsajátítása elkezdődjön.

4. Környezeti nevelés programunk céljai:

A környezeti nevelés átfogó célja, hogy elősegítse a tanulók környezettudatos magatartásának, életvitelének kialakulását annak érdekében, hogy a felnövekvő nemzedék képes legyen a környezeti válság elmélyülésének megakadályozására, elősegítve az élő természet fenntartását és a társadalmak fenntartható fejlődését.

Jövőképünk, hogy környezettudatos állampolgárrá váljanak tanítványaink, ennek érdekében feladatunk:

* az ökológiai gondolkodás kialakítása és fejlesztése
* a kölcsönös függőség, ok-okozati összefüggések felismertetése
* a helyi és globális szintek kapcsolatainak, összefüggéseinek megfigyelése
* az alapvető emberi szükséglet felismertetése
* az emberi jogok megismertetése,
* az elővigyázatosság kialakítása,
* a biológiai és társadalmi sokféleség tisztelete, a sokféleség őrzése,
* a környezettudatos magatartás és életvitel formálása,
* a személyes felelősségen alapuló környezetkímélő, takarékos magatartás megalapozása,
* a környezet értékei iránti felelős magatartás igénye,
* a természeti és épített környezet szeretete és védelme.

5. Fogyasztóvédelmi nevelésünk céljai:

A fogyasztói minták közvetítése, fejlesztése szakmai munkánkban különösen nagy jelentőségű. Ismereteket kell megtanítanunk, készségeket, hozzáállást, értékrendet formálunk a fenntartható fogyasztás érdekében. Úgy gondoljuk, a gyermekkorban elkezdett fejlesztés, döntő hatású. Az alsó tagozatunkon leginkább jellemző a fogyasztói magatartások: a kiválasztás, az áruismeret, a döntés, a kockázatvállalás, a bizalmi elv érvényesülése. A felső tagozatunkon már megjelenik a jogérzék, kellő fejlesztés esetén a jogismeret, a szolgáltatásismeret, a fogyasztói értékrend és a vállalkozásismeret is.

Nevelési célunk:

* a fogyasztói kultúra fejlesztése,
* a tudatos kritikusfogyasztói magatartás kialakítása a tanulókban,
* a fenntartható fogyasztás fogalmának kialakítása, elterjesztése,
* a fenntarthatóságnak a mindennapi életünkben fogyasztóként való képviselete.

6. Személyiségfejlesztési feladataink:

Pedagógusaink egyik legfontosabb feladata a fejlődésben lévő gyermekek egész személyiségét sikeresen formálni. Feladatunk felkészíteni tanulóinkat arra, hogy ismerjék saját értékeiket, személyiségük jellemzőit, be tudjanak kapcsolódni a közösségek életébe, képesek legyenek együttműködni másokkal, eredményeket elérni, és egyéni boldogulásukat megteremteni. A személyiség az iskolában a közösség keretei között változik.

7. Közösségnevelési céljaink:

Az iskola elsődleges közösségei az osztályközösségek. Az osztályközösségek életének, működésének alapelve iskolánkban a demokrácia, mely lehetővé teszi a közösségek minden tagja számára a szabad véleménynyilvánítást. Pedagógusaink feladata, hogy tanítási órákon, valamint tanórán kívüli foglalkozásokon olyan feladatokat adjanak, szabadidős programokon olyan pedagógiai helyzeteket teremtsenek, melyeknek során a gyermekek személyisége és közösségi magatartása a kívánt irányban fejlődik.

8. Esélyegyenlőségi célkitűzéseink:

Szeretnénk biztosítani az átfogó és igazságos minőségi oktatást és előmozdítani az egész életen át tartó tanulási lehetőségeket mindenki számára. Olyan prevenciós programokat és lehetőségeket kínálunk, melyekkel csökkenthető a korai iskolaelhagyás veszélye.

* Pályaorientációs programsorozat,
* Fenntarthatósági témahét,
* Családi nap,
* Iskolatej és iskolagyümölcs program,
* Pályázatok figyelése és megvalósítása,
* Térítésmentes táboroztatás szervezése, eszköztámogatás
* Lázár Ervin Program.

**AZ ÖKOISKOLA ESEMÉNYNAPTÁRA 2022/2023. tanév**

**Egész tanévet átölelő feladataink:**

* 1. **Szelektív hulladékgyűjtés**
* A papír, a műanyag kupak, a Pet palack és a használt elem folyamatos gyűjtése.
* A Petőfis Tanítványainkért Alapítvány által biztosított szelektív konténerek és palack prés aktív használata.
* A fajták szerint szortírozott hulladék hóvégi elszállítása a városrészi szelektív szigetre (felsős osztályok külön forgatókönyv szerint).
* A PontVelem Nonprofit Kft. által kihelyezett használt elem gyűjtőpont üzemeltetése, gyűjtőedény megteltével az elemek elszállíttatása.
  1. **Energiaőrjárat – Öko ügyeletesi munka**

Az épület körbejárása önkéntes tanulók, osztályok, napközi, tanulószoba segítségének igénybevételével naponta kétszer:

* Ablakok becsukása.
* Villany lekapcsolása.
* Vízcsapok elzárása.
  1. **Tiszta környezet felelőssége**

Az osztályok saját tanteremmel rendelkeznek, melyeket természetesen technikai munkatásaink naponta takarítanak. A tanulók felelőssége saját közvetlen környezetük tisztán, rendben tartása:

* Saját pad felületének alkalmanként fertőtlenítése, belsejének kiszemetelése,
* Véletlenül kiömlött ital feltakarítása.
* Tábla napi letörlése.
* Felsőruházat, kabát szekrényben történő elhelyezése.
* Tanítás után a székek asztalra történő felpakolása.
* Szünetben rövid szellőztetés.
  1. **Iskolakert gondozása, iskolánk zöldítése**
* Iskolakertünkben 11 magaságyás található, melyet ősszel és tavasszal 11 osztály gondoz: alsó tagozat valamennyi osztálya, 5.c és 6.b,
* A fejlesztő udvar fügefájának gondozása, szüretelése,
* Az iskola bejárata előtti facsemeték gondozása
* Tantermek virágosítása, folyosói növények locsolása, alkalmanként átültetése.
  1. **Fenntarthatósági célokat támogató jeles napok figyelése**
* Eseménynaptárunkban az FFC világnapokat összegyűjtöttük. Az ismertebbeket az iskolaközösség rendezvényen vagy témanapon ismerteti, célját kiemeli, tartalmát feldolgozza, megtanulja és beépíti a közös iskolai gyakorlatba. A kevésbé ismert jeles napokat az osztályok önkéntes alapon tanórai keretek között dolgozhatják fel, melynek dokumentálásával az iskolai honlapon keresztül hívják fel iskolatársaik figyelmét a nap céljára.
  1. **Tantermen kívüli iskolai lehetőségek kihasználása**
* Számos udvari eszköz gazdagítja ökoiskolai nevelésünk lehetőségeit iskolánk udvarán: szabadtéri tanterem, kerékpártároló, kültéri ping-pong asztal, streetball pálya, kosárlabdapálya, focipálya, salakos udvar, játszótér

|  |  |  |
| --- | --- | --- |
| **SZEPTEMBER** | | |
|  | | |
| **Fenntarthatósági célokat támogató jeles napok - világnapok** | | |
| szeptember 5  szeptember 8  szeptember 22  szeptember  2. szombatja  szeptember  3. szombatja  szeptember  3. hétvégéje  szeptember 21  szeptember 26  szeptember 30 | A jótékonyság világnapja  Az írástudatlanság elleni küzdelem világnapja  Európai autómentes nap  Az elsősegélynyújtás napja  Takarítási világnap (szemétszedés)  A kulturális örökség napjai  ENSZ nemzetközi békenap  A tiszta hegyek napja  A magyar diáksport tagja | |
|  | | |
| **Határidő** | **Tevékenység, feladat** | **Felelős** |
| 1-jétől | Iskolatej és iskolagyümölcs program elindítása | Intézményvezető |
| 10-ig | ÖKO munkacsoport megalakul,  összeállítja munkatervét | Iskolavezetés, munkacsoport |
| 10-től | Egészségmegőrzési Központ tematikus óráinak megigénylése | Védőnő, osztályfőnökök |
| 12-től | I. félévi orvosi és fogászati szűrővizsgálatok elindítása | Tagozatvezetők, védőnő |
| 15-től | Fenntarthatósági faliújság elindítása | Tagozatvezetők |
| 15-től | Iskolakert - magaságyások gondozása | alsó tagozatos osztályok, 5.c, 6.b |
| 19-től | ÖKO ügyeletesi munka beindítása  Energiajárőr szolgálat (világítás, vizesblokk, ablakok ellenőrzése) | Rigó-Kurusa Kaludia, Számely Szandra |
| 19 - 23 | Csatlakozás az Európai Mobilitási Hét programjaihoz - Részvétel a városi rendezvényeken | Osztályfőnökök,  3.a, 3.b, 3.c, 5.b |
| 22 | Autómentes nap – Ki jön gyalog vagy kerékpárral? | Iskolaközösség |
| 23 | Témanap – A diákév megnyitója  A magyar diáksport napja   * Papírgyűjtés 7:00 – 8:00 * Akadályverseny 4-5. óra | Diákönkormányzat  8.a, 8.b,  Napközi,  Iskolaotthon |
| 30-ig | PET hulladék elszállítása a városrészi szelektív szigetre | Felsős osztályok |

|  |  |  |
| --- | --- | --- |
| **OKTÓBER** | | |
|  | | |
| **Fenntarthatósági célokat támogató jeles napok - világnapok** | | |
| október 4  október 10  október 11  október 15  október 16  október 17  október 21  október 1. hétvégéje  október 1. vagy 2. vasárnapja  október  utolsó munkanapja | Az állatok világnapja  A lelki egészség világnapja  A túlsúlyosság elleni harc világnapja  A kézmosás világnapja  Élelmezési világnap  A szegénység elleni küzdelem világnapja  Földünkért világnap  Madármegfigyelési világnap  Gyaloglók világnapja  Takarékossági világnap | |
|  | | |
| **Határidő** | **Tevékenység, feladat** | **Felelős** |
| 3-7. | Csatlakozás a Világ Legnagyobb Tanórája programhoz | Intézményvezető,  Felsős osztályok, szaktanárok |
| 13 | Témanap – Egészségnap felső tagozat   * Túra, gyaloglás * Madármegfigyelés | Tagozatvezető,  gyógypedagógus,  testnevelők |
| 15 | Témanap – Egészségnap alsó tagozat   * Élelmezés, * Testi, lelki egészség | Tagozatvezető, védőnő,  pszichopedagógus |
| 15 | A helyes kézmosás jelentősége | Meskálné Jónás Ildikó, 1. évfolyam |
| 31-ig | Őszi szakmai nap - Műhelynap   * Pedagógusok fenntarthatósági ismereteinek bővítése | Intézményvezető,  Nevelőtestület |
| 31-ig | Tantermek őszi dekorációja természetes alapanyagokkal | Osztályfőnökök |
| 30-ig | PET hulladék elszállítása a városrészi szelektív szigetre | Felsős osztályok |

|  |  |  |
| --- | --- | --- |
| **NOVEMBER** | | |
|  | | |
| **Fenntarthatósági célokat támogató jeles napok - világnapok** | | |
| november 10  november 16  november 17  november 19-27  november 20  november 4. péntek  november 22  november 27 | A tudomány világnapja a békéért és a fejlődéséért  A tolerancia napja  Füstmentes nap  Európai hulladékcsökkentési hét  A gyermekek jogainak világnapja  „Ne vásárolj semmit” nap  A magyar közoktatás napja  A magyar véradók napja | |
|  | | |
| **Határidő** | **Tevékenység, feladat** | **Felelős** |
| 10 | Márton napi vígasság | Alsós osztályok |
| 15-ig | Pályaválasztási programsorozat   * üzemlátogatások, * szakképzési nap, nyílt napok, * Pályaorientációs témanap | Czimmer Éva,  7-8. évfolyam |
| 19-27 | Csatlakozás az Európai Hulladékcsökkentési Hét programjaihoz | Nagy Gabriella, Fábiánné Rajcsányi Magdolna |
|  | Halloween parti   * ÖKO tudatos jelmezverseny | Diákönkormányzat,  felső tagozat |
| 22 | Őszi diákparlament   * Tanulói jogok és kötelességek * Negyedéves értékelés | Diákönkormányzat |
| 30-ig | Véradás | Intézményvezető, védőnő |
| 30-ig | Osztálytermek virágosítása | Osztályfőnökök |
| 30-ig | PET hulladék elszállítása a városrészi szelektív szigetre | Felsős osztályok |

|  |  |  |
| --- | --- | --- |
| **DECEMBER** | | |
|  | | |
| **Fenntarthatósági célokat támogató jeles napok - világnapok** | | |
| december 5  december 10  december 11 | A termőföld napja  Az emberi jogok napja  Nemzetközi hegynap | |
|  | | |
| **Határidő** | **Tevékenység, feladat** | **Felelős** |
| 9-ig | Adventi készülődés természetes alapanyagok felhasználásával   * auladekoráció * fenyőfaállítás és díszítés | Tagozatvezetők, napközis,  pedagógiai asszisztensek |
| 13 | Témanap – Téli hagyományok napja   * Luca nap | Hajdu-Csepeli Ágnes, Alsó tagozat |
|  | Jótékonysági adventi szeretetvásár | Intézményvezető,  szülői szervezet |
| 21-ig | Öko családi délután | 5.c |
| 21-ig | Téli túra a Dunaparton | Nagy Gabriella |
| 30-ig | PET hulladék elszállítása a városrészi szelektív szigetre | Felsős osztályok |

|  |  |  |
| --- | --- | --- |
| **JANUÁR** | | |
|  | | |
| **Fenntarthatósági célokat támogató jeles napok - világnapok** | | |
| január 1. | A béke világnapja | |
|  | | |
| **Határidő** | **Tevékenység, feladat** | **Felelős** |
| 4-től | Újévi ÖKO-fogadalom tétel | Tagozatvezetők,  osztályfőnökök |
| 7 | Témanap   * Petőfi 200 * A természet téli álma * Kalandozás a digitális kultúra világában | Tagozatvezetők,  tanítók,  szaktanárok |
| 20-ig | Újévi nagytakarítás az osztálytermekben | Osztályfőnökök |
| 23-tól | II. félévi orvosi és fogászati szűrővizsgálatok elindítása | Tagozatvezetők, védőnő |
| 31-ig | Beszámoló összeállítása az ÖKOISKOLA  I. félévi munkájáról | Intézményvezető |
| 31-ig | Önértékelés elkészítése az ÖKOISKOLA  1-3. évi munkájáról | ÖKO munkacsoport |
| 30-ig | PET hulladék elszállítása a városrészi szelektív szigetre | Felsős osztályok |

|  |  |  |
| --- | --- | --- |
| **FEBRUÁR** | | |
|  | | |
| **Fenntarthatósági célokat támogató jeles napok - világnapok** | | |
| február 2 | A vizes élőhelyek napja | |
|  | | |
| **Határidő** | **Tevékenység, feladat** | **Felelős** |
| 2 | Vizes élőhelyek világnapja | Fábiánné Rajcsányi Magdolna – alsó tagozat |
| 3 | ÖKO beszámoló ismertetése | Intézményvezető,  Nevelőtestület |
| 3 | ÖKOSKOLA újrapályázás véleményezése, szavazás | ÖKO-munkacsoport,  Nevelőtestület |
| 16 - 17 | Farsangi mulatságok   * műanyagmentes dekoráció, * ÖKO-jelmezek felvonulása, * takarítás, szemétkezelés | Tagozatvezetők, alsó, felső tagozat |
| 28-ig | Sulizsák Göncölj a Földért! - ruhagyűjtés | Hajdu-Csepeli Ágnes |
| 30-ig | PET hulladék elszállítása a városrészi szelektív szigetre | Felsős osztályok |

|  |  |  |
| --- | --- | --- |
| **MÁRCIUS** | | |
|  | | |
| **Fenntarthatósági célokat támogató jeles napok - világnapok** | | |
| március 15  március 21  március 22  március 23  március 30 | Fogyasztóvédelmi világnap  Az erdők világnapja  A víz világnapja  Meteorológiai világnap  A Föld órája 20:30 – 21:30 | |
|  | | |
| **Határidő** | **Tevékenység, feladat** | **Felelős** |
|  |  |  |
| 10 - 14 | Petőfi napok – külön forgatókönyv szerint   * Petőfi 200 * Természettudományos PI-nap * Fogyasztóvédelem | Tagozatvezetők |
| 14 | Petőfi – Gála:   * ökotudatos dekoráció * figyelemfelhívás a fenntartható életmódra | Iskolavezetés,  páros évfolyamok,  felkészítő pedagógusok |
| 30-ig | A víz – interaktív előadás | Sárosi Rózsa Enikő,  felső tagozat |
| 30 | Fotópályázat - Gyertyafényben kezdeményezés   * családok ösztönzése az energiafelhasználás csökkentésére az esti órákban | Pillár Balázs - média |
| 30-ig | PET hulladék elszállítása a városrészi szelektív szigetre | Felsős osztályok |

|  |  |  |
| --- | --- | --- |
| **ÁPRILIS** | | |
|  | | |
| **Fenntarthatósági célokat támogató jeles napok - világnapok** | | |
| április 7  április 22  április 24 - 28  április 30 | Az egészség világnapja  A Föld napja  Fenntarthatósági témahét  A méhek napja | |
|  | | |
| **Határidő** | **Tevékenység, feladat** | **Felelős** |
| 3 - 5 | Húsvétvárás   * gyümölcsök édesség helyett | Napközis nevelők |
| 21 | Témanap – Föld napja | Tanítók, szaktanárok |
| 24 - 28 | Fenntarthatósági témahét külön forgatókönyv szerint   * Magaságyások tavaszi beültetése, * Környezetvédelmi vetélkedő, * Méhek napja – előadás * Tavaszi túra | Tagozatvezetők |
| 17 - 21 | Házi szépíró verseny   * Petőfi 200 * Természetvédelem | Számely Szandra  Juhász Veronika |
| 30-ig | PET hulladék elszállítása a városrészi szelektív szigetre | Felsős osztályok |

|  |  |  |
| --- | --- | --- |
| **MÁJUS** | | |
|  | | |
| **Fenntarthatósági célokat támogató jeles napok - világnapok** | | |
| május 5  május 6  május 10  május 15  május 22  május 25 | Az esélyegyenlőség napja  A magyar sport napja. Az energiatakarékosság világnapja  A madarak és fák napja  Állat és növényszeretet napja. Nemzetközi klímaváltozási nap  A biológiai sokféleség nemzetközi napja. Európai elhízás elleni nap  Európai nemzeti parkok napja | |
|  | | |
| **Határidő** | **Tevékenység, feladat** | **Felelős** |
| 9 | Madárhangok és érdekességek | Számely Szandra, Gulyásné Dorka Violetta |
| 15-ig | III. Gombfoci délután újrahasznosított anyagokból | Bécs Krisztina |
| 31-ig | Családi és sportnap | Iskolavezetés |
| 31-ig | Hulladékgyűjtés   * papír és műanyag kupak | Diákönkormányzat |
| 31-ig | Magaságyások, iskolakert gondozása | Alsós osztályok,  5.c, 6.b |
| 31-ig | Napközis piknik   * Érezd és élvezd a természetet! | Napközis nevelők |
| 31-ig | PET hulladék elszállítása a városrészi szelektív szigetre | Felsős osztályok |

|  |  |  |
| --- | --- | --- |
| **JÚNIUS – JÚLIUS - AUGUSZTUS** | | |
|  | | |
| **Fenntarthatósági célokat támogató jeles napok - világnapok** | | |
| június 5  június 8  június 27  július 3  július 30  augusztus 9  augusztus 12  augusztus 16 | Környezetvédelmi világnap  Az óceánok napja  Sivatagosodás és aszály elleni világnap  Zacskómentes világnap  Barátság napja  Állatkertek napja  A fiatalok világnapja  Hontalan állatok világnapja | |
|  | | |
| **Határidő** | **Tevékenység, feladat** | **Felelős** |
| június 2-ig | Osztálykirándulások | Osztályfőnökök |
| június 13 | Gyermeknap   * Diákév zárása | Diákönkormányzat |
| június 15-ig | PET hulladék elszállítása a városrészi szelektív szigetre | Felsős osztályok |
| június 30-ig | Táboroztatás   * Fenntartói pályázatok lehetőségeinek kihasználása | Önkéntes |
| augusztus 31-ig | ***Vakáció***:   * a tanév során elsajátított tanulói ismeretek családi támogatása, teljes vagy részleges alkalmazása a családi életben, * családi kirándulás, nyaralás, * közeli folyók, tavak vizeinek meglátogatása, * állatkertek, vadasparkok látogatása, * madarak, állatok, természet megfigyelése | Önkéntes  szülői szervezet  családok |